יהודה ישעיהו גליק

הרב ישעיהו יהודה גליק (נולד ב-11 בספטמבר 1950) הוא רב ציוני דתי, אב"ד בבית הדין הרבני באריאל ובעבר שימש כדיין בבית הדין הרבני טבריה צפת, אב"ד בבית הדין הרבני בפתח תקווה ור"מ בישיבת ברכת משה במעלה אדומים.

ביוגרפיה
נולד וגדל בנתניה. למד בישיבה התיכונית בני עקיבא שבעיר. למד שנתיים בישיבת מרכז הרב. לאחר למד במסגרת מסלול ההסדר בישיבת כרם ביבנה ובמהלכו שירת בצבא כלוחם. אחר כך למד כשנה בישיבת הכותל ולאחר מכן כשמונה שנים בכולל פסגות במהלכן סיים את מבחני הדיינות. במשך למעלה מעשור כיהן כר"מ בישיבת ברכת משה במעלה אדומים. 

התמנה תחילה לכהן כדיין בבית הדין הרבני טבריה צפת והיה לדיין הציוני הדתי הראשון בוגר ישיבת הסדר. ב-3 בינואר 1988 התמנה לכהן כדיין בבית הדין הרבני בפתח תקווה. ב-3 בספטמבר 2012 התמנה לכהן כאב"ד הרבני בפתח תקווה. החל מדצמבר 2018 עבר לכהן כאב"ד בית הדין הרבני באריאל.

חתניו הם הרב אורי שטטנר (בנו של הרב שמחה שטטנר), ראש הישיבה התיכונית ביישוב חרשה, הרב ינון ויסמן, חוקר במכון הלכה ברורה וראש כולל בישיבת מרכז הרב והרב עזרא פאטשינו (בנו של הרב מאיר פאטשינו), רב היישוב לשם.

מחותן של הרב שמואל אליהו.

קישורים חיצוניים
 פסקי דין באתר דעת
 מאמריו שהתפרסמו בכתבי העת מעליות וכתלנו

בוגרי ישיבת מרכז הרב
בוגרי ישיבת כרם ביבנה
בוגרי ישיבת הכותל
בוגרי ישיבת בני עקיבא נתניה
רבני ישיבת ברכת משה
רבני הציונות הדתית בישראל
דייני בתי הדין הרבניים
בוגרי מכון בני דוד פסגות
אבות בתי דין
ישראלים שנולדו ב-1950